62019TJ0384_INF
Απόφαση του Γενικού Δικαστηρίου (όγδοο τμήμα)της 29ης Σεπτεμβρίου 2021 – Κοινοβούλιο κατά Axa Assurances Luxembourg κ.λπ.
(Υπόθεση T‑384/19)
«Ρήτρα διαιτησίας – Σύμβαση ασφάλισης “Κατά παντός κινδύνου εργοταξίου” – Επέκταση και ανακαίνιση του κτηρίου Konrad Adenauer στο Λουξεμβούργο – Ζημίες προκληθείσες από τα όμβρια ύδατα – Αίτηση καλύψεως δαπανών και καταβολής αποζημιώσεως – Πεδίο εφαρμογής της ασφαλιστικής συμβάσεως – Ρήτρα εξαιρέσεως – Παρεπόμενες διαδικαστικές υποχρεώσεις – Εν μέρει ερήμην διαδικασία»
1.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Αρμοδιότητα του Γενικού Δικαστηρίου καθοριζόμενη αποκλειστικώς βάσει των άρθρων 256 ΣΛΕΕ και 272 ΣΛΕΕ και της ρήτρας διαιτησίας – Περιεχόμενο
(Άρθρα 256 και 272 ΣΛΕΕ)
(βλ. σκέψεις 43, 44)
2.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση ασφάλισης – Ασφάλιση “Κατά παντός κινδύνου εργοταξίου” – Ζημίες προκληθείσες από τα όμβρια ύδατα στο κτήριο Konrad Adenauer του Ευρωπαϊκού Κοινοβουλίου – Αίτηση του Κοινοβουλίου περί καλύψεως δαπανών και καταβολής αποζημιώσεως – Πεδίο εφαρμογής της ασφαλιστικής συμβάσεως – Ρήτρα εξαιρέσεως – Έννοια της πλημμύρας
(Άρθρα 256 και 272 ΣΛΕΕ· οδηγία 2007/60 του Ευρωπαϊκού Κοινοβουλίου και του Συμβουλίου, άρθρα 1 και 2)
(βλ. σκέψεις 77, 78, 81-96, 99-111)
3.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Σύμβαση ασφάλισης – Ασφάλιση “Κατά παντός κινδύνου εργοταξίου” – Ζημίες προκληθείσες από τα όμβρια ύδατα στο κτήριο Konrad Adenauer του Ευρωπαϊκού Κοινοβουλίου – Αίτηση του Κοινοβουλίου περί καλύψεως δαπανών και καταβολής αποζημιώσεως – Αγωγή λόγω συμβατικής ευθύνης – Προϋποθέσεις – Έλλειψη νομιμότητας – Ζημία – Αιτιώδης συνάφεια – Βάρος αποδείξεως – Μη συνδρομή μιας εκ των προϋποθέσεων – Απόρριψη της αγωγής αποζημιώσεως στο σύνολό της
(Άρθρα 256, 272 και 340 ΣΛΕΕ)
(βλ. σκέψεις 125-129, 133)
Αντικείμενο
Αγωγή δυνάμει του άρθρου 272 ΣΛΕΕ με αίτημα να καταδικαστούν οι εναγόμενες σε κάλυψη των δαπανών που συνδέονται με τις ζημίες εξαιτίας υδάτων που προκλήθηκαν στο κτίριο Konrad Adenauer στο Λουξεμβούργο, συνεπεία των σφοδρών βροχοπτώσεων που σημειώθηκαν στη συγκεκριμένη τοποθεσία στις 27 και 30 Μαΐου 2016.
Διατακτικό
Το Γενικό Δικαστήριο αποφασίζει:
1)
Η Nationale-Nederlanden Schaderverzekering Maatschappij NV καταδικάζεται σε καταβολή, υπέρ του Ευρωπαϊκού Κοινοβουλίου, του ποσού των 79653,89 ευρώ μετά των συναφών νομίμων τόκων υπερημερίας, από τις 22 Δεκεμβρίου 2017, υπολογιζομένων με επιτόκιο ίσο προς το άθροισμα του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) στις πλέον πρόσφατες κύριες πράξεις αναχρηματοδότησής της συν 8 εκατοστιαίες μονάδες.
2)
Απορρίπτει την αγωγή κατά τα λοιπά.
3)
Η Nationale-Nederlanden Schaderverzekering Maatschappij φέρει τα έξοδα που συνδέονται με την ερήμην διαδικασία που την αφορά.
4)
Το Κοινοβούλιο φέρει τα δύο τρίτα των εξόδων στα οποία υποβλήθηκε η Axa Assurances Luxembourg SA, η Bâloise Assurances Luxembourg SA και η La Luxembourgeoise SA, πλέον των εξόδων στα οποία υποβλήθηκε το ίδιο.